
VISPĀRĪGĀ VIENOŠANĀS NR. IL/25/2024

Vienošanās sagatavošanas vieta ir Rīgā, Datums skatāms laika zīmogā.
Vienošanās parakstīšanas datums ir pēdējā pievienotā droša elektroniskā paraksta laika zīmoga datums.

Vides aizsardzības un reģionālās attīstības ministrija, reģistrācijas Nr. 90000028508 (turpmāk – Pasūtītājs), Projektu pārvaldības departamenta direktora vietnieces Gunas Margēvičas personā, kura darbojas saskaņā ar Pasūtītāja 2023. gada 16. oktobra rīkojuma Nr. 1-2/129 “Par Projektu pārvaldības departamenta kā finansējuma saņēmēja īstenotajiem projektiem Eiropas Savienības Atveseļošanas un noturības mehānisma plāna 2. komponentes “Digitālā transformācija” ietvaros” 2. punktu, no vienas puses, un 
[bookmark: _Toc486927814][bookmark: _Hlk164343337]personu apvienība, ko veido SIA "Biznesa, mākslas un tehnoloģiju augstskola "RISEBA"", reģistrācijas Nr. 40003090010 un SIA “Ex Novo”, reģistrācijas Nr. 50103444371, kuru uz 2024.gada 19.februāra “Personu apvienības vienošanās par sadarbību, pilnvaras par pretendenta pārstāvi” 3.punkta pamata pārstāv
[bookmark: _Hlk153801066]SIA “Biznesa, mākslas un tehnoloģiju augstskola “RISEBA””, reģistrācijas Nr. 40003090010,  (turpmāk – Izpildītājs),  tās rektores Lūcijas Rutkas personā, kura darbojas saskaņā ar augstskolas Satversmi un prokūru (izdota 20.05.2023.), no otras puses, 
[bookmark: _Hlk152680216][bookmark: _Hlk153887521][bookmark: _Hlk152680333]turpmāk abi kopā saukti “Līdzēji”, bet katrs atsevišķi “Līdzējs”, pamatojoties uz atklāta konkursa “Sabiedrības digitālo pašapkalpošanās prasmju attīstības veicināšana” (iepirkuma identifikācijas Nr. VARAM 2023/32) (turpmāk – Iepirkums) rezultātiem (finansēts no 74.06.00 apakšprogrammas “Atveseļošanas un noturības mehānisma (ANM) projekti un pasākumi”  projekta  Nr. 2.3.2.1.i.0/1/23/I/CFLA/001 “Sabiedrības digitālo prasmju attīstība” līdzekļiem), noslēdz šādu vispārīgo vienošanos (turpmāk – Vienošanās):
1. Definīcijas un termini
1.1. Aktivitāte - Programmas ietvaros īstenots savstarpēji saturiski un īstenošanas formā saskaņotu  mācību un monitoringa pasākumu kopums, kas tiek īstenots ar mērķi veicināt sabiedrības spējas un ieinteresētību efektīvi izmantot e-risinājumus, sekmēt sabiedrības uzvedības maiņu e-risinājumu izmantošanā. 
1.2. Neparedzētie darbi -  darbi un pakalpojumi, kas nepieciešami Vienošanās vai līgumu pilnīgai saistību izpildei un, kas ir radušies tādu no Līdzēju neatkarīgu apstākļu dēļ, kurus slēdzot Vienošanos vai līgumu nevarēja paredzēt.
1.3. Pakalpojums – Programmas ietvaros Pasūtītāja pasūtīts un Izpildītāja piegādāts darbību kopums, kas saskaņā ar Tehnisko specifikāciju, Tehnisko piedāvājumu un Pasūtītāja prasībām, nodrošina Programmas īstenošanu, veicot Tehniskajā specifikācijā minētās darbības kopā vai atsevišķi.
1.4. Pasākums –  Pakalpojuma ietvaros īstenota atsevišķi identificējama darbība, kas tiek īstenota Aktivitātes mērķu sasniegšanai Aktivitātes apstiprinātā formāta un apjoma ietvaros.  
1.5. Projekts – Latvijas Atveseļošanas un noturības mehānisma plāna 2.komponentes “Digitālā transformācija” reformu un investīciju virziena 2.3. “Digitālās prasmes” reformas 2.3.2.r. “Digitālās prasmes sabiedrības un pārvaldes digitālajai transformācijai” 2.3.2.1.i. investīcijas “Digitālās prasmes iedzīvotājiem t.sk. jauniešiem” projekts “Sabiedrības digitālo prasmju attīstība”.
1.6. Programma –  Projekta ietvaros īstenots integrēts mācību un monitoringa aktivitāšu kopums.

2. Vienošanās priekšmets
2.1. [bookmark: _Hlk153888155]Vienošanās tiek slēgta, lai noteiktu kārtību un nosacījumus, kādā Līdzēji Programmas ietvaros sadarbosies Iepirkuma Tehniskajā specifikācijā (1. pielikums “Tehniskā specifikācija”) un Izpildītāja iesniegtajā Tehniskajā piedāvājumā (2. pielikums “Tehniskais piedāvājums”) (turpmāk – Piedāvājums) minēto pakalpojumu un darbu (turpmāk vienskaitlī – Pakalpojums vai darbs, daudzskaitlī – Pakalpojumi vai darbi) izpildē. 
2.2. [bookmark: _Ref54082307]Vienošanās ietvaros Pakalpojumu izpilde tiek veikta uz starp Līdzējiem noslēgta pasūtījuma līguma (4. pielikums “Pasūtījuma līgums”) (turpmāk – Līgums) pamata par konkrētām Aktivitātēm un tajos veicamajiem Pasākumiem atbilstoši izcenojumiem, kas norādīti Piedāvājumam pievienotajam Finanšu piedāvājumam (3. pielikums “Finanšu piedāvājums”). Katrs Līgums, kurš tiek slēgts šīs Vienošanas ietvaros, kļūst par Vienošanās pielikumu un neatņemamu tās sastāvdaļu. Katra konkrētā Pakalpojuma Līguma projektu, atbilstoši Vienošanās 4. pielikumam, sagatavo un Pasūtītājam iesniedz Izpildītājs.
2.3. Izpildītājs nodrošina Pakalpojumu sniegšanu saskaņā ar šīs Vienošanās, Līguma un to pielikumos ietvertajiem noteikumiem, kā arī spēkā esošo normatīvo aktu prasībām.
2.4. [bookmark: _Hlk153545895]Pasūtītājs maksā Izpildītājam par faktiski pabeigtajiem Pakalpojumiem, pamatojoties uz iepriekš noslēgto Līgumu. Saskaņā ar Līgumu rēķins tiek iesniegts pēc abpusējas nodošanas - pieņemšanas akta (4. pielikuma "Pasūtījuma līgums" 2.pielikums “Nodošanas-pieņemšanas akts”) parakstīšanas par faktiski un kvalitatīvi paveiktiem Pakalpojumiem.

3. Vienošanās summa
3.1. [bookmark: _Ref497305153]Vienošanās izpilde tiek finansēta no valsts budžeta programmas 74.06.00 apakšprogrammas “Atveseļošanas un noturības mehānisma (ANM) projekti un pasākumi”  projekta  Nr. 2.3.2.1.i.0/1/23/I/CFLA/001 Latvijas Atveseļošanas un noturības mehānisma plāna 2.komponentes “Digitālā transformācija” reformu un investīciju virziena 2.3. “Digitālās prasmes” reformas 2.3.2.r. “Digitālās prasmes sabiedrības un pārvaldes digitālajai transformācijai” 2.3.2.1.i. investīcijas “Digitālās prasmes iedzīvotājiem t.sk. jauniešiem” projekts “Sabiedrības digitālo prasmju attīstība” līdzekļiem.
3.2. [bookmark: _Ref46845157]Vienošanās summa ir 320 000,00 EUR (trīs simti divdesmit tūkstoši euro un 00 centi), kam tiek pieskaitīts pievienotās vērtības nodoklis (turpmāk – PVN) atbilstoši spēkā esošajiem normatīvajiem aktiem. 
3.3. Vienošanās summa ietver visas izmaksas, kas Izpildītājam var rasties, tajā skaitā darba algas, normatīvajos aktos paredzētos nodokļus, samaksu par telpu nomu, tehnisko nodrošinājumu, transporta izdevumus, izdevumus par materiāliem, reprezentācijas un citus izdevumus, kas nepieciešami, lai pilnībā un kvalitatīvi nodrošinātu Piedāvājumā norādīto Pakalpojumu sniegšanu. 
3.4. Avansa maksājumi Vienošanās un Līguma ietvaros netiek paredzēti.
3.5. Vienošanās summa sastāv no atsevišķu pasūtījuma līgumu summām, kuras tiek noteiktas atbilstoši Piedāvājumam un Izpildītāja Finanšu piedāvājumā norādītajiem izcenojumiem.
3.6. [bookmark: _Hlk153276577]Ja Vienošanās izpildes laikā Pasūtītājs konstatē, ka kāda no plānotajām Aktivitātēm vai Pakalpojums ir zaudējis aktualitāti un to īstenošana vairs nav nepieciešama vai Projekta mērķu sasniegšanai nepieciešams mainīt Aktivitāšu izpildes prioritātes, Pasūtītājam ir tiesības pilnībā vai daļēji nepasūtīt Vienošanās ietvaros paredzēto Pakalpojumu vai tā daļu, kas attiecas uz konkrētās Aktivitātes izpildi un pārdalīt tā izpildes budžetu starp citām izdevumu pozīcijām (palielinot Pakalpojuma daļas apjomu). 
3.7. Pasūtītājam ir tiesības pilnā apmērā neizmantot Vienošanās 3.2.apakšpunktā noteikto summu, kā arī Vienošanās Finanšu piedāvājumā norādīto Pakalpojumu finansējumu, un neveikt paredzētās darbības Piedāvājumā un Finanšu piedāvājumā noteiktajās Aktivitātēs.   
3.8. Risku par Vienošanās neparedzētiem darbiem un to izmaksas, kuras nav iekļautas Vienošanās 3.2.apakšpunktā noteiktajā Vienošanās summā, uzņemas Izpildītājs, izņemot Vienošanās 3.9.apakšpunktā minētos gadījumus.
3.9. [bookmark: _Ref497305201]Pasūtītājs uzņemas risku par neparedzētiem darbiem, ja:  
3.9.1. neparedzēto darbu nepieciešamība ir radusies tādu no Līdzēju neatkarīgu apstākļu dēļ, kurus slēdzot Vienošanos nevarēja paredzēt;
3.9.2. neparedzētos darbus ierosina Pasūtītājs, precizējot vai papildinot Vienošanās ietvaros veicamo darbu apjomu;
3.9.3. Vienošanās objektīvu, no Izpildītāja gribas neatkarīgu iemeslu dēļ nav izpildāma, ja netiek veikti neparedzētie darbi.

4. Vispārējie nosacījumi
4.1. Saskaņā ar Vienošanos noslēgtais Līgums ir Vienošanās neatņemama sastāvdaļa, kas satur būtiskos noteikumus – Līguma priekšmetu, veicamos Pakalpojumus, to izmērāmos rādītājus, gala rezultātus, Pakalpojumu akceptēšanas kritērijus, tiešos darbu izpildītājus un viņu iesaistes apmēru, piemērojamo izcenojumu un mērvienību, kā arī blakus noteikumus – termiņus un nosacījumus. Katra konkrētā Aktivitāte var saturēt apakšaktivitātes, kurām ir jābūt konkrētām un izmērāmām. Pārējos  Līguma noteikumus nosaka Vienošanās.
4.2. [bookmark: _Ref50467183]Darbi, kuru saturu jāievēro, īstenojot Pakalpojumus un Aktivitātes Vienošanās ietvaros:  Integrēta digitālo pašapkalpošanās prasmju attīstības mācību programma, e-mācību kursa un monitoringa stratēģija, kā arī detalizēts Aktivitāšu plāns (turpmāk - Konceptuālie dokumenti), kas pēc to saskaņošanas ar Pasūtītāju kļūst par Vienošanās pielikumu un ir neatņemama tās sastāvdaļa, un ir saistoši Izpildītājam.
4.3. Ja Līgumā nav noteikts citādāk, laika uzskaites darbiem (klātienē, neklātienē vai attālināti) Pasākuma ietvaros patērēto laiku uzskaita, ņemot vērā šādus nosacījumus:
4.3.1. ja laika uzskaites darbi ietver piedalīšanos konkrētā Pasākumā (seminārā, apspriedē utt.) klātienē (piemēram, pulcējoties) vai attālināti (piemēram, tiešsaistē), tiek uzskaitīts viss Pasākumā pavadītais laiks;
4.3.2. ja laika uzskaites darbi veicami neklātienē (piemēram, sagatavošanās lekcijai), sagatavošanās darbu laiks nedrīkst pārsniegt uzstāšanās laiku vairāk par trīs reizēm;
4.3.3. kā laika uzskaites darbi netiek uzskaitīts laiks, kurš nepieciešams, lai nokļūtu Pasākuma norises vietā;
4.3.4. laika uzskaites darbiem, kuri veikti neklātienē, jābūt pierādāmiem (piemēram, datnes revīzijas laiks, Izpildītāja darbu uzskaites sistēmas ieraksti u.c.);
4.3.5. laika uzskaites solis ir 30 minūtes, ja vien Līdzēji nav vienojušies par citu laika uzskaites soli.
4.4. [bookmark: _Ref52971191]Pakalpojumu ietvaros mācību programmu, dokumentu, u.tml. nodevumu, kuru izstrādei ir nepieciešams vairākkārtējs saskaņošanas process ar Pasūtītāju (turpmāk – Nodevums), izstrādes un akceptēšanas kārtība: 
4.4.1. Līdzēji rakstveidā vienojas par Pakalpojuma, Aktivitātes vai Pasākuma ietvaros izstrādājamu Nodevumu, Nodevuma saturu un tā izpildes saskaņošanas etapiem (iterācijām) starp Līdzējiem; 
4.4.2. Nodevuma saskaņošana notiek iteratīvā procesā, elektroniski vai kopīgās Pasūtītāja un Izpildītāja sanāksmēs. Pasūtītājs ir tiesīgs piesaistīt sanāksmēs citu iestāžu pārstāvjus vai uzdot Izpildītājam koordinēt citu iestāžu pārstāvju iesaisti Nodevuma izstrādē;
4.4.3. pēc Nodevuma izstrādes, piegādes un demonstrēšanas (prezentācijas) Pasūtītājs 10 (desmit) darba dienu laikā izskata iesniegto Nodevumu un sniedz atzinumu par Nodevuma saskaņošanu vai arī pieprasījumu labojumu veikšanai;
4.4.4. saņemot pieprasījumu Nodevuma labošanai, Izpildītājam 5 (piecu) darba dienu laikā ir jāveic nepieciešamie labojumi un atkārtoti jāiesniedz Nodevums izskatīšanai. 
4.5. [bookmark: _Ref497306886]Izpildītājs iesniedz Pasūtītājam saskaņošanai Pakalpojuma ietvaros izgatavojamo materiālu paraugus (bukleti, raksti, videomateriāli, u.tml.), kas nepieciešami Pakalpojuma izpildei, kā arī iesniedz informāciju par to ražošanas izmaksām. Pasūtītājs saskaņo Izpildītāja iesniegtos materiālus un to ražotāju, pēc iespējas īsākā laika posmā, bet ne ilgāk kā 10 (desmit) darba dienu laikā no materiālu saņemšanas brīža. Saskaņošana notiek, komunicējot elektroniski ar Vienošanās 7.7.apakšpunktā noteiktajām Pasūtītāja kontaktpersonām, nesagatavojot par to nodošanas - pieņemšanas aktu.
4.6. Ja objektīvu, no Izpildītāja neatkarīgu apstākļu dēļ, Pasūtītājs nevar saskaņot Izpildītāja iesniegtos materiālus noteiktajā termiņā, Pasūtītājam, vienojoties ar Izpildītāju, noteikto termiņu var pagarināt par Pasūtītājam nepieciešamo dienu skaitu.
4.7. [bookmark: _Ref46925510]Piedāvājuma veiksmīgai īstenošanai, iepriekš vienojoties par tikšanās vietu un laiku, Izpildītājs un Pasūtītājs savstarpēji saskaņotā laikā, bet ne retāk kā reizi mēnesī, sasauc sanāksmes, kurās pārrunā Piedāvājuma izpildes gaitu, Piedāvājuma atbilstību Vienošanās un Līguma noteikumiem un citiem Vienošanai pievienotajiem dokumentiem.
4.8. [bookmark: _Ref497307042]Izpildītājam ir pienākums nodrošināt Vienošanās 7.1.apakšpunktā norādīto speciālistu dalību konkrēto Pakalpojumu sniegšanā, kā arī šo speciālistu dalību sanāksmēs, ja to pieprasa Pasūtītājs.
4.9. Vienošanās 4.7.apakšpunktā minēto sanāksmju laikā Līdzēji precizē neskaidros jautājumus, kā arī vienojas par nepieciešamajiem labojumiem (darbu specifiku, darbu apjomu un izpildes termiņiem) Pakalpojuma izpildē, ja tas neatbilst Vienošanās noteikumiem. Pēc savas iniciatīvas katram no Līdzējiem ir tiesības organizēt ārkārtas sanāksmes ar otru Līdzēju, kurās tiek izskatīti jautājumi par Pakalpojuma izpildes gaitu, jebkādām problēmām, kas radušās (vai var rasties) un kavē Pakalpojuma kvalitatīvu vai savlaicīgu izpildi, un citi ar Vienošanās izpildi saistīti jautājumi. Pasūtītājam ir tiesības pieaicināt sarunās kompetentus speciālistus, ekspertus, par trešo personu klātbūtni iepriekš informējot Izpildītāju.
4.10. Vienošanās 4.7.apakšpunktā minēto sanāksmju gaita tiek protokolēta. Protokolu ar drošu elektronisko parakstu paraksta vismaz viena Vienošanās 7.7.apakšpunktā noteiktā Pasūtītāja kontaktpersona un vismaz viena Vienošanās 7.8.apakšpunktā noteiktā Izpildītāja kontaktpersona. Katram Līdzējam protokols tiek nosūtīts elektroniski. Jebkādi iebildumi pret protokola saturu jāizvirza ne vēlāk kā 5 (piecu) darba dienu laikā pēc protokola saņemšanas. Protokolēšanu veic Izpildītājs – latviešu valodā, iesniedzot vai nosūtot protokolu uz Pasūtītāja norādītu e-pastu 3 (trīs) darba dienā pēc notikušās sanāksmes.
4.11. Ievērojot Vienošanās 4.7.apakšpunktā minēto sanāksmju protokolos norādītos precizētos jautājumus un labojumus, par kuriem panākta vienošanās, Izpildītājs protokolā noteiktajā termiņā veic nepieciešamos labojumus un precizējumus Pakalpojuma izpildē un par to nekavējoties informē Pasūtītāju, kā arī, ja nepieciešams, bet ne vēlāk kā 2 (divas) darba dienas pirms kārtējās sanāksmes iesniedz Pasūtītājam pierādījumus par veiktajiem labojumiem un precizējumiem. Līdzējiem ir tiesības vienoties par citiem pierādījumu iesniegšanas termiņiem.
4.12. Līdzēji rakstiski vienojas par Pakalpojuma izpildei nepieciešamo informāciju, dokumentāciju vai saskaņojumu sniegšanas termiņiem no Pasūtītāja puses. Ja Pasūtītājs šajā termiņā nav sniedzis Izpildītāja pieprasīto informāciju, Izpildītājam ir tiesības prasīt pagarināt Līgumā norādīto Pakalpojuma sniegšanas termiņu par laiku, kurā Pasūtītājs nav sniedzis Izpildītāja pieprasīto informāciju, dokumentāciju vai saskaņojumu. 
4.13. Pasūtītājam ir tiesības:
4.13.1. kontrolēt Vienošanās un Līguma izpildes gaitu, īstenojot Pakalpojuma izpildes kvalitātes kontroles pasākumus, pieprasīt no Izpildītāja kontroles veikšanai nepieciešamo dokumentāciju un paskaidrojumus, kā arī dot Izpildītājam saistošus norādījumus attiecībā uz Vienošanās un Līguma izpildi;
4.13.2. visā Vienošanās un Līguma darbības laikā dot Izpildītājam saistošus norādījumus, ieteikumus un izteikt pretenzijas par Vienošanās vai Līguma izpildi, ciktāl tas nemaina vai nepapildina Vienošanās vai Līguma priekšmetu vai nepadara neiespējamu Vienošanās vai Līguma izpildi; 
4.13.3. pieprasīt un saņemt no Izpildītāja informāciju un paskaidrojumus par Vienošanās vai Līguma izpildes gaitu un citiem Vienošanās vai Līguma izpildes jautājumiem;
4.13.4. [bookmark: _Ref497307994]bez kompensāciju vai zaudējumu atlīdzības izmaksas apturēt Vienošanās vai Līguma izpildi ārējos normatīvajos aktos vai Ministru kabineta 2016. gada 20. septembra instrukcijā Nr. 3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcijā valsts tiešās pārvaldes iestādēs” (turpmāk – Instrukcija) noteiktajos gadījumos;
4.13.5. [bookmark: _Ref497308004]bez kompensāciju vai zaudējumu atlīdzības izmaksas apturēt un atlikt Vienošanās vai Līgumos paredzētos maksājumus ārējos normatīvajos aktos vai Instrukcijā noteiktajos gadījumos;
4.13.6. aizstāt Pasūtītāju kā Līdzēju ar citu iestādi, ja Pasūtītāju kā iestādi reorganizē vai mainās tā kompetence;
4.13.7. [bookmark: _Ref497308014]bez kompensāciju vai zaudējumu atlīdzības izmaksas apturēt Līguma darbu izpildi gadījumā, ja tālāka darbu izpilde nav iespējama no Pasūtītāja neatkarīgu apstākļu dēļ, tajā skaitā ārējo normatīvo aktu vai politikas plānošanas dokumentu neesamības vai ierosinātu izmaiņu dēļ, saskaņā ar Ministru kabineta rīkojumiem, citu līgumu neizpildes vai nekvalitatīvas izpildes dēļ. 
4.14. Pasūtītājam ir pienākums apturēt noslēgta, bet neizpildīta Līguma izpildi uz laiku šādos gadījumos:
4.14.1. Ministru kabinetā ir ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana, un saistībā ar to Pasūtītājam var tikt samazināts vai atsaukts ārvalstu finanšu instrumenta finansējums, ko Pasūtītājs bija paredzējis izmantot attiecīgo Līgumā paredzēto maksājuma saistību segšanai;
4.14.2. saskaņā ar ārvalstu finanšu instrumenta vadībā iesaistītas iestādes vai Ministru kabineta lēmumu.
4.15. Gadījumā, ja Pasūtītājs apturējis Vienošanās, vai konkrēta Līguma izpildi Vienošanās 4.13.4., 4.13.5 un 4.13.7.apakšpunktā norādītajos gadījumos, Pasūtītājs un Izpildītājs 3 (trīs) mēnešu laikā vienojas par Izpildītāja faktiski izpildīto darbu pieņemšanu un apmaksu vai par Līguma izpildes termiņa pagarināšanu, ar nosacījumu, ka šāds Līguma izpildes termiņa pagarinājums nevar pārsniegt Vienošanās izpildes termiņu.
4.16. Līdzēji ir tiesīgi pagarināt Līguma izpildes termiņu šādos gadījumos:
4.16.1. ja Līguma izpildes termiņa pagarināšanas nepieciešamība ir radusies no Pasūtītāja atkarīgu apstākļu dēļ, kā arī, ja Līguma izpildes kavējums ir radies saistībā ar cita Pasūtītāja noslēgtā līguma izpildes kavējumu vai pārkāpumu;
4.16.2. ir pārtraukta vai kavēta Pasūtītāja īstenota ārvalstu finanšu instrumenta finansēta Projekta ieviešana, kura ietvaros noslēgts attiecīgais Līgums saistībā ar apstākļiem, kuri nav atkarīgi no Pasūtītāja gribas, un kurus Pasūtītājam nav iespēju ietekmēt;
4.16.3. ir pārtraukta vai kavēta citas iestādes īstenota ārvalstu finanšu instrumenta finansēta projekta ieviešana, un tas ir saistīts ar attiecīgā Līguma izpildi;
4.16.4. ja izpildes termiņa pagarināšanas nepieciešamība ir radusies vai ir nepieciešama nepārvaramas varas dēļ, vai tai ir cits objektīvs no Izpildītāja gribas neatkarīgs iemesls, kuru Izpildītājs iepriekš nevarēja paredzēt un novērst.
4.17. Izpildītājam ir pienākums:
4.17.1. saskaņot ar Pasūtītāju jautājumus, kas saistīti ar Vienošanās vai Līguma saistību izpildi;
4.17.2. nekavējoties informēt Pasūtītāju par iespējamiem vai paredzamiem kavējumiem Vienošanās vai Līguma izpildē un apstākļiem, notikumiem un problēmām, kas ietekmē Vienošanās vai Līguma precīzu un pilnīgu izpildi vai tā izpildi noteiktajā laikā, kā arī par Vienošanās vai Līgumā minētiem apstākļiem un notikumiem, kuru dēļ var tikt ietekmēta Vienošanās vai Līguma precīza un pilnīga izpilde vai tā izpilde noteiktajā laikā. Par Līguma termiņa pagarinājumu Izpildītāja kontaktpersona nosūta Pasūtītāja kontaktpersonai pamatotu lūgumu ne vēlāk kā 5 (piecas) darba dienas pirms Darbu izpildes termiņa; 
4.17.3. iekļaut sagatavotajā video un rakstveida materiālā, publikācijā, ieskaitot konferencēs un semināros, norādi, ka Pasākums ir saņēmis Projekta līdzekļus un valsts budžeta finansējumu, kā arī jāievēro vizuālās identitātes prasības saskaņā ar vadlīnijām “ES fondu 2021. – 2027. gada plānošanas perioda un Atveseļošanas fonda komunikācijas un dizaina vadlīnijas”; 
4.17.4. nodrošināt Pasūtītāja, Latvijas valsts un Eiropas Savienības kompetento institūciju pārstāvjiem iespējas veikt uzraudzību un kontroli Vienošanās darbības laikā un 5 (piecus) gadus pēc Vienošanās izpildes, nodrošinot šo institūciju likumīgo prasību izpildi un brīvu piekļuvi Izpildītāja grāmatvedības un finanšu dokumentiem, kas saistīti ar Vienošanās izpildi, kā arī citiem saistītajiem materiāliem un Izpildītāja telpām, ja vien specifiskie normatīvie akti nenosaka garāku termiņu;
4.17.5. novērst dubultās finansēšanas risku, nodrošinot, Pakalpojuma sniegšanas laikā īstenoto darbību nodalīšanu un izdevumu izsekojamību, pārliecinoties, ka vienas un tās pašas darbības un to rezultāti nav saistīti ar citu finanšu resursu atbalstu;
4.17.6. sniegt Pakalpojumu atbilstoši Vienošanās un Līguma noteikumiem. Ja Izpildītājs piesaista apakšuzņēmējus, apakšuzņēmēju kavējums nevar būt par attaisnojumu Izpildītājam noteikto termiņu vai kvalitātes prasību neievērošanai;
4.17.7. nodrošināt iespēju Pasūtītājam pārbaudīt Izpildītāja darbību nodrošinot piekļuvi visiem ar Pakalpojumu sniegšanu saistītajiem dokumentiem. Par pārbaudi Pasūtītājs informē Izpildītāju rakstveidā vismaz 1 (vienu) darba dienu iepriekš, saskaņojot ar Izpildītāju pārbaudes laiku;
4.17.8. bez saskaņošanas ar Pasūtītāju aizliegts sniegt jebkādus publiskus paziņojumus, viedokļus, intervijas, komentārus saistībā par Vienošanos un Līgumu un no tiem izrietošām saistībām, Pušu attiecībām, Pakalpojumiem un to īstenošanu;
4.17.9. neizpaust informāciju, nepaturēt un nenodot trešajām personām dokumentus vai to kopijas, kā arī personu datus, kas tam ir pieejami saistībā ar Vienošanās un Līguma izpildi.
4.18. Visa dokumentācija (piemēram, atskaites, protokoli) un jebkurš cits Pakalpojums vai Nodevums, kuru Vienošanās ietvaros ir izstrādājis Izpildītājs, tajā skaitā to melnraksti, skices vai darbu varianti, to izstrādes procesā un pēc to nodošanas Pasūtītājam, ir uzskatāmi par Pasūtītāja īpašumu.
5. Pakalpojuma nodošana un pieņemšana
5.1. Pakalpojuma izpildi apliecina Līdzēju abpusēji parakstīts Pakalpojuma vai tā daļas nodošanas - pieņemšanas akts, kas sagatavots atbilstoši Vienošanās 4. pielikuma "Pasūtījuma līgums" 2.pielikuma  “Nodošanas-pieņemšanas akts” veidnei. Pakalpojuma nodošanas - pieņemšanas akts pēc Līdzēju abpusējas parakstīšanas kļūst par noslēgtā Līguma neatņemamu sastāvdaļu.
5.2. [bookmark: _Ref50467983]Nodošanas - pieņemšanas aktam pievieno:
5.2.1. atskaiti, kurā Izpildītājs ietver:
5.2.1.1. informāciju par Pakalpojuma izpildes pierādījumiem un darbu pieņemšanas kritērijiem, kas noteikti Līguma 1.pielikuma “Darba uzdevums” 1.punktā “Pakalpojuma ietvaros veiktās darbības un to izpildes un pieņemšanas kritēriji”; 
5.2.1.2. informāciju par sasniegtajiem Programmai izvirzītajiem rezultatīvajiem rādītājiem, kas noteikti Vienošanās 1.pielikuma “Tehniskā specifikācija” 5.punktā “Programmai izvirzītie rezultatīvie rādītāji”; 
5.2.1.3. ar Pakalpojumu īstenošanu saistītās izmaksu pozīcijas un faktiski izlietoto finansējumu, kas nepārsniedz Līgumā noteikto.
5.2.2. Nodevumu par katru sniegto Pakalpojumu, to datnes rediģējamā formātā, avotu datnes un datnes ar biroja programmatūru nolasāmā formātā.
5.2.3. ja Pakalpojuma izpildē noteikti mediju pakalpojumi, drukas, reprezentācijas materiālu izstrāde, Izpildītājam papildus jāiesniedz atskaites un rēķinus par faktiskām mediju izmaksām kopijas, kā arī materiālu ražotāju rēķinu kopijas.
5.2.4. ja Pakalpojuma izpildē tiek nodrošināta tiešraide, Izpildītājam papildus jāiesniedz statistika par tiešraides dalībnieku skaitu;
5.2.5. pierādījumus par Līgumā noteikto rezultātu un mērķu sasniegšanu, ja tādi ir pieejami.
5.3. Pasūtītājam 10 (desmit) darba dienu laikā no nodošanas - pieņemšanas akta saņemšanas jānosūta Izpildītājam parakstīts nodošanas - pieņemšanas akts vai parakstīts defektu akts ar motivētām iebildēm pieņemt atsevišķus vai visus, aktā norādītos, Izpildītāja izpildītos darbus (turpmāk – Defektu akts). 
5.4. Defektu aktā norādītie Pasūtītāja nepieņemtie darbi tiek apmaksāti pēc defektu novēršanas un darbu pieņemšanas no Pasūtītāja puses. Ja Defektu aktā norādītie darbi netiek pieņemti 2 (divas) reizes pēc kārtas, Pasūtītājam ir tiesības to neapmaksāt.
5.5. Izpildītājam Defektu aktā minētie defekti jānovērš par saviem līdzekļiem Defektu aktā noteiktajā, Līdzēju saskaņotā termiņā, bet ne ilgāk kā 5 (piecu) darba dienu laikā. Defektu aktā minēto defektu novēršana nedod tiesības uz Līgumā noteiktā termiņa pagarinājumu.
5.6. Norēķinus Pasūtītājs veic 30 (trīsdesmit) dienu laikā pēc nodošanas – pieņemšanas akta abpusējas parakstīšanas un Izpildītāja rēķina vai pavadzīmes saņemšanas, maksājumu pārskaitot uz Izpildītāja bankas norēķinu kontu.
5.7. [bookmark: _Hlk153893170]Vienošanā noteiktos nodošanas – pieņemšanas aktus ir pilnvarotas parakstīt Līdzēju  paraksttiesīgās personas; Defektu aktus, protokolus un pretenzijas ir pilnvarotas parakstīt Vienošanās 7.7. apakšpunktā norādītās Pasūtītāja kontaktpersonas un Vienošanās 7.8. apakšpunktā Izpildītāja kontaktpersonas. 

6. Līdzēju savstarpējie apliecinājumi
6.1. Izpildītājs Vienošanās izpildē iesaista tikai augsti kvalificētus un attiecīgu pieredzi guvušus Izpildītāja speciālistus. Izpildītājs no savas puses apņemas izdarīt visu iespējamo un nepieciešamo, lai Vienošanās ietvaros veiktie darbi un sniegtie Pakalpojumi tiktu izpildīti savlaicīgi, labā ticībā un visaugstākajā kvalitātē, kādu Pasūtītājs var sagaidīt no atbilstošas kvalifikācijas speciālistiem.
6.2. Pasūtītājs Vienošanās izpildes ietvaros nodrošinās Izpildītāju ar savai kompetencei atbilstošu visu Vienošanās sekmīgai un pilnvērtīgai izpildei nepieciešamo informāciju, organizatorisko atbalstu un pilnvarām.
6.3. Izpildītājs apņemas Vienošanās izpildes nodrošināšanai sadarboties ar Pasūtītāja norādītajām trešajām personām.
6.4. Pasūtītājs apņemas nekavējoties, bet ne vēlāk kā 5 (piecu) darba dienu laikā informēt Izpildītāju par iespējamiem vai paredzamiem kavējumiem Vienošanās izpildē un apstākļiem, notikumiem un problēmām, kas varētu ietekmēt Vienošanās precīzu un pilnīgu izpildi vai tā izpildi noteiktajā laikā.
6.5. Vienošanās un Līgumu izpildes ietvaros saņemtos personas datus (ja attiecināms) Līdzēji apstrādā kā pārziņi atbilstoši piemērojamajiem normatīvajiem aktiem, tajā skaitā Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).

7. [bookmark: _Ref497311237]Personāls
7.1. [bookmark: _Ref497309026]Vienošanās izpildē Izpildītājs nodrošinās iepirkuma procedūrā norādītā personāla piedalīšanos:
7.1.1. Projekta vadītājs: Juris Asars;
7.1.2. Mācību programmu vadītājs: Zane Raščevska;
7.1.3. Mācību programmu pasniedzēji:	Ieva Brence, Ina Gudele, Gusts Gudelis, Vladimirs Ivanovs, Marija Maijere, Zane Raščevska;
7.1.4. Tekstu autors: Ausma Mukāne;
7.1.5. Eksperts mācību programmu izstrādē un pielāgošanā cilvēkiem ar invaliditāti: Ieva Brence;
7.1.6. Patērētāju uzvedības eksperts: Gatis Bolinskis;
7.1.7. Maketētājs: Modris Atpils;
7.1.8. Grafiskais dizaineris – animators: Amanda Pētersone.
7.2. Darbu izpildei Izpildītājs ir tiesīgs piesaistīt citus speciālistus, nodrošinot, ka tie strādā tiešā Vienošanās 7.1.apakšpunktā norādīto speciālistu vadībā.
7.3. Nepieciešamības gadījumā, paskaidrojot nomaiņas iemeslus, Izpildītājs ir tiesīgs ierosināt grozījumus Vienošanās 7.1.apakšpunktā sākotnēji minētos speciālistus aizstājot ar citiem, kuru kvalifikācija atbilst prasībām, kuras Pasūtītājs vērtējis, piešķirot Vienošanās slēgšanas tiesības, to iepriekš rakstiski saskaņojot ar Pasūtītāju un ievērojot Publisko iepirkumu likuma 62.pantā ietvertos nosacījumus.
7.4. Pasūtītājs nepiekrīt Vienošanās 7.1. apakšpunktā norādīto speciālistu nomaiņai, ja pastāv kāds no šādiem nosacījumiem:
7.4.1. Izpildītāja piedāvātais speciālists neatbilst iepirkuma procedūras dokumentos noteiktajām prasībām, kas attiecas uz Izpildītāja speciālistiem;
7.4.2. tiek nomainīts speciālists, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Vienošanos, un iepirkuma procedūras dokumentos noteiktajām prasībām, un speciālistam nav vismaz tāda pati kvalifikācija, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām.
7.5. Pasūtītājs pieņem lēmumu atļaut vai atteikt Izpildītāja speciālistu nomaiņu vai jaunu apakšuzņēmēju iesaistīšanu Vienošanās izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
7.6. Pasūtītājam ir tiesības rakstveidā pieprasīt Izpildītāja speciālistu nomaiņu, ja:
7.6.1. Izpildītāja speciālists atkārtoti kavējis Līdzēju saskaņotu Pasākumu vai Aktivitāti; 
7.6.2. Izpildītāja speciālists atkārtoti nav veicis darbu ar nepieciešamo lietpratību un rūpību, kādu Pasūtītājs varēja sagaidīt no Iepirkuma dokumentācijā norādītajām prasībām atbilstoša speciālista, un Pasūtītājs iepriekš rakstveidā par to brīdinājis Izpildītāju;
7.6.3. Izpildītāja speciālists nav ievērojis vispārpieņemtās ētikas un profesionālās ētikas normas;
7.6.4. Izpildītāja speciālists nepārvalda oficiālo valsts valodu un nav ticis nodrošināts tulks.
7.7. [bookmark: _Ref47689071][bookmark: _Ref443984007]Pasūtītāju Vienošanās izpildē pārstāv šādas kontaktpersonas: 
7.7.1. Projektu pārvaldības departamenta Digitālās iesaistes un prasmju nodaļas aktivitāšu koordinatore mācību programmas jautājumos Arita Vīziņa, tālr. +371 67026495, elektroniskā pasta adrese: Arita.Vizina@varam.gov.lv;
7.7.2. Projektu pārvaldības departamenta Digitālās iesaistes un prasmju nodaļas vadītāja Liene Priede, tālr. +371 66016773, elektroniskā pasta adrese:  Liene.Priede@varam.gov.lv.
7.8. [bookmark: _Ref52903925][bookmark: _Ref482284553]Izpildītāju Vienošanās izpildē pārstāv šādas kontaktpersonas:
7.8.1. projektu nodaļas vadītājs Juris Asars, tālr.+37126815868, juris.asars@riseba.lv ;
7.8.2. mūžizglītības centra vadītāja Zane Raščevska, tālr.+37120200958, zane.rascevska@riseba.lv .
7.9. [bookmark: jaturpina1]Vienošanās 7.7. un 7.8. apakšpunktā minētās Līdzēju kontaktpersonas ir atbildīgas par Vienošanās izpildes uzraudzību. Vienošanās 7.7. un 7.8. apakšpunktā norādīto Līdzēju kontaktpersonu attaisnotas prombūtnes laikā to pienākumu izpildei Izpildītājs un Pasūtītājs nosaka citu Līdzēja kontaktpersonu ar atbilstošu kvalifikāciju, par kuru uz Vienošanās norādīto elektroniskā pasta adresi informē otra Līdzēja kontaktpersonu, norādot arī aizvietošanas laika periodu.
7.10. Līdzēju kontaktpersonas savstarpējā sarakstē izmanto Vienošanās norādītās Līdzēju kontaktpersonu elektroniskā pasta adreses. Elektroniskā pasta sūtījuma nosūtīšanas laiks tiek fiksēts uz Pasūtītāja elektroniskā pasta atskaites par piegādāto elektroniskā pasta sūtījumu (piegāde uz adresāta serveri) izdrukas (elektroniskā pasta sūtījuma saņemšanas laiks tiek fiksēts un saglabāts arī elektroniskā formātā), kas nepieciešamības gadījumā katram no Līdzējiem var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Vienošanās noteikto termiņu neievērošanu.
7.11. Izpildot Vienošanās ietvaros pasūtītos darbus, visa komunikācija ar Pasūtītāju jānodrošina latviešu valodā (nepieciešamības gadījumā Izpildītājam par saviem līdzekļiem ir jānodrošina tulkojums).

8. [bookmark: _Ref482284304]Konfidencialitāte 
8.1. [bookmark: _Ref443989638]Līdzēji uzskata visa veida informāciju, kas iegūta Vienošanās izpildes gaitā, par konfidenciālu informāciju, ja vien spēkā esošie normatīvie akti neparedz pretējo. 
8.2. Par konfidenciālu informāciju Vienošanās ietvaros netiek uzskatīta informācija:
8.2.1. kas Izpildītājam bijusi zināma, pirms Pasūtītājs to iesniedzis;
8.2.2. ko Pasūtītājs ir sniedzis citām personām bez noteiktiem ierobežojumiem;
8.2.3. kuru Izpildītājs ir pats radījis, nebalstoties uz Pasūtītāja iesniegto informāciju;
8.2.4. kura ir nokļuvusi publiskajā telpā, nepārkāpjot Vienošanā noteiktos konfidencialitātes noteikumus;
8.2.5. kuru Izpildītājs var tiesiski iegūt no jebkuras trešās personas.
8.3. Līdzēji veic visus nepieciešamos pasākumus, lai aizsargātu konfidenciālu informāciju, tajā skaitā par nepieciešamību nodrošināt konfidenciālas informācijas aizsardzību informē savus darbiniekus un citas Vienošanās izpildē iesaistītās personas.
8.4. Līdzējiem ir pienākums neizpaust konfidenciālu informāciju trešajām personām bez otra Līdzēja iepriekšējas rakstiskas piekrišanas, ja vien spēkā esošie tiesību akti neparedz pienākumu Līdzējam izpaust konfidenciālu informāciju atsevišķām trešajām personām. 
8.5. Ja kādam no Līdzējiem spēkā esošajos normatīvajos aktos noteiktajā kārtībā ir jāsniedz konfidenciāla informācija trešajai personai, tā nekavējoties, bet ne vēlāk kā 2 (divu) darba dienu laikā par to informē otru Līdzēju, ja normatīvie akti atļauj šāda veida informēšanu.

9. Autortiesības
9.1. [bookmark: _Ref443990756]Izpildītājs apliecina, ka tas ir īpašnieks visām autora mantiskajām tiesībām uz Konceptuālajiem dokumentiem.
9.2. [bookmark: _Ref497311053]Izpildītājs pilnībā nodod Pasūtītājam visas autora mantiskās izņēmuma tiesības uz visiem Vienošanās izpildes rezultātā radītajiem un Pasūtītājam nodotajiem, un Pasūtītāja pilnā apmērā apmaksātajiem autortiesību objektiem, t.sk. izgatavoto un Pasūtītājam nodoto Nodevumu, t.sk. Konceptuāliem dokumentiem un citiem materiāliem.
9.3. [bookmark: _Ref443990772]Izpildītājs apņemas nodrošināt, ka visu Vienošanās un Līguma izpildes rezultātā radīto un Pasūtītājam nodoto autortiesību objektu autori neizmantos Autortiesību likuma 14. panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (Autortiesību likuma 14. panta pirmās daļas 2.punkts), darba atsaukšanu (Autortiesību likuma 14. panta pirmās daļas 3. punkts), uz vārda norādīšanu (Autortiesību likuma 14. panta pirmās daļas 4. punkts), uz darba neaizskaramību (Autortiesību likuma 14. panta pirmās daļas 5. punkts) un pretdarbību (Autortiesību likuma 14. panta pirmās daļas 6. punkts), pretējā gadījumā Izpildītāja pienākums ir segt visus Pasūtītāja zaudējumus. 
9.4. Izpildītājam ir visas nepieciešamās atļaujas izmantot citu personu intelektuālo īpašumu.
9.5. Līdzēji vienojas, ka, parakstot Pakalpojuma nodošanas - pieņemšanas aktu, Izpildītājs, līdz ar īpašumtiesību nodošanu uz materiālajiem objektiem, Pasūtītājam nodod arī visas ar Pakalpojuma izpildi saistītās autora mantiskās tiesības uz sniegtā Pakalpojuma Nodevumu un rezultātu (tajā skaitā tiesības autortiesību objektu publiskot, reproducēt, izplatīt, iznomāt vai publiski patapināt, retranslēt pa kabeļu tīkliem, aranžēt, padarīt pieejamu publikai, izmantot autortiesību objektu jebkādā veidā, atļaut vai aizliegt tā izmantošanu, saņemt atlīdzību par izmantošanu utt.).
9.6. Darba izpildes laikā, kā arī pēc Pakalpojuma nodošanas-pieņemšanas aktu parakstīšanas Izpildītājs uzņemas pilnu atbildību par iespējamiem trešo personu autortiesību pārkāpumiem, kas radušies saistībā ar darba izpildi, attiecībā uz darba veikšanas laikā izmantotajiem vai darba izpildes rezultātā radītajiem autortiesību objektiem, tostarp, kompensē visus zaudējumus Pasūtītājam, ja tādi rodas trešo personu prasību par intelektuālā īpašuma tiesību aizskārumu rezultātā.
9.7. Pēc autora mantisko tiesību pārejas atbilstoši Vienošanās  noteikumiem, Pasūtītājam nodotos autortiesību objektus Pasūtītājs var izmantot bez papildu samaksas visā pasaulē un visos veidos, tai skaitā, nodot izmantošanai trešajām  personām. 
9.8. Samaksa par autortiesību un blakustiesību pāreju Pasūtītājam ir ietverta summā, ko Pasūtītājs maksā Izpildītājam par Līgumā paredzēto Pakalpojumu.
9.9. Nododot Pasūtītājam sniegto Pakalpojumu, kā arī ar to saistītās autortiesības un blakustiesības, ja tādas ir radušās, Izpildītājs vienlaikus nodod Pasūtītājam atļauju veikt Pakalpojuma sniegšanas rezultātā radītajos darbos grozījumus pēc Pasūtītāja ieskatiem, kā arī apliecina, ka šāda atļauja ir saņemta arī no trešajām personām, kuras ir bijušas piesaistītas darbu izpildei.
9.10. Izpildītājam savā iesniedzamajā darba Nodevumā ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u.c.) ar saņemto Nodevumu vai to daļām. Izpildītājs Pasūtītājam nodod Nodevumus rediģējamā, avotu failu un ar biroja programmatūru nolasāmā formātā. 
9.11. [bookmark: _Ref497310992]Izpildītāja vainas dēļ radīto trešo personu autortiesību aizskārumu gadījumā Izpildītājam ir pienākums:
9.11.1. bez maksas nekavējoties novērst jebkādu trešo personu tiesību aizskārumu; 
9.11.2. pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par autortiesību aizskārumu; 
9.11.3. segt Pasūtītāja izdevumus un zaudējumus, kas rodas saistībā ar trešo personu autortiesību aizskārumu vai trešo personu celtajiem prasījumiem par autortiesību aizskārumu.
9.12. Vienošanās 9.11.apakšpunktā noteiktais netiek ierobežots ne laikā, ne atbildības apjomā.
9.13. Izpildītājs bez Pasūtītāja rakstveida atļaujas nav tiesīgs izmantot Pakalpojuma sniegšanas ietvaros radītos darbus citu iespējamu darbu izstrādē.
9.14. Ja autortiesību objekta autors izmanto savas autora personiskās tiesības, tādējādi radot zaudējumus Pasūtītājam, tad Izpildītājs Pasūtītājam atlīdzina šādi nodarītos zaudējumus.


10. Līdzēju atbildība un zaudējumu atlīdzība
10.1. Izpildītāja atbildība:
10.1.1. par konkrētā Līgumā paredzēto darbu izpildes termiņa kavējumu Pasūtītājs ir tiesīgs pieprasīt no Izpildītāja līgumsodu 0,1% (vienas desmitās daļas procenta) apmērā no Līgumā noteikto attiecīgo darbu vai piegāžu līgumcenu summas bez PVN par katru nokavēto izpildes darba dienu. Saskaņā ar šo Vienošanas apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kopējās Līgumā noteikto attiecīgo darbu izmaksu summas bez PVN;
10.1.2. par Vienošanās 9.2. un 9.3.apakšpunktā norādīto prasību neievērošanu Pasūtītājs ir tiesīgs pieprasīt no Izpildītāja līgumsodu tā Nodevuma līgumcenas apmērā, attiecībā uz kuru ir pārkāptas minēto apakšpunktu prasības. Pēc minēto saistību neievērošanas konstatēšanas pirms līgumsoda pieprasīšanas Pasūtītājam ir pienākums brīdināt Izpildītāju, kuram 15 (piecpadsmit) dienu laikā pēc minētā brīdinājuma nosūtīšanas ir jānovērš attiecīgais pārkāpums. Ja minētajā termiņā pārkāpums netiek novērsts, Pasūtītājam ir tiesības pieprasīt attiecīgā līgumsoda samaksu; 
10.1.3. [bookmark: _Ref443994713]Izpildītājs sedz visus zaudējumus, kas Pasūtītājam ir radušies Izpildītāja personāla Vienošanās 8.punktā noteikumu pārkāpšanas rezultātā.
10.2. Pasūtītāja atbildība:
10.2.1. par konkrētā Līgumā noteiktā maksājuma termiņa nokavējumu Izpildītājam ir tiesības pieprasīt no Pasūtītāja līgumsodu 0,1 % (vienas desmitās daļas procenta) apmērā no attiecīgās termiņā nesamaksātās summas bez PVN par katru nokavējuma kalendāro dienu. Aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kopējās termiņā nesamaksātās Līguma summas bez PVN.
10.3. Saskaņā ar šo Vienošanās Līdzējam aprēķinātie līgumsodi par nepienācīgu izpildi vai neizpildīšanu īstā laikā (termiņā) kopumā nedrīkst pārsniegt 10% (desmit procentus) no Vienošanās kopējās summas.
10.4. Līdzējiem ir pienākums atlīdzināt otram Līdzējam nodarītos zaudējumus, ja tādi ir radušies Līdzēja prettiesiskas rīcības (darbības vai bezdarbības) rezultātā, kam par iemeslu ir ļauns nolūks vai rupja neuzmanība.
10.5. Līdzēji neatbild par otra Līdzēja zaudējumiem, kas rodas cēloņsakarībā ar:
10.5.1. Vienošanās izbeigšanu nepārvaramas varas notikuma dēļ;
10.5.2. otra Līdzēja darbību vai bezdarbību.
10.6. Līgumsodu samaksa neatbrīvo Līdzēju no Vienošanās saistību izpildes un zaudējumu atlīdzināšanas pienākuma.

11. Vienošanās spēkā stāšanās kārtība un darbības termiņš
11.1. Vienošanās stājas spēkā ar tās abpusējas parakstīšanas dienu. 
11.2. [bookmark: _Ref443992617]Pasūtītājs ir tiesīgs pasūtīt Izpildītājam darbu veikšanu līdz brīdim, kamēr iestājas viens no šādiem nosacījumiem (atkarībā no tā kurš nosacījums iestājas pirmais):
11.2.1. [bookmark: _Ref497311180]ir pagājuši 4 (četri) gadi no Vienošanās spēkā stāšanās dienas;
11.2.2. [bookmark: _Ref497311186]ir izlietota Vienošanās 3.2.apakšpunktā noteiktā Vienošanās kopējā summa;
11.2.3. ir iestājies Projekta īstenošanas gala termiņš, kas ir 2026.gada 30.aprīlis. 
11.3. Vienošanās ir spēkā līdz Līdzēju saistību pilnīgai izpildei. 
11.4. Līdzējiem, savstarpēji rakstveidā vienojoties, ir tiesības grozīt Vienošanos un no tiem izrietošos pasūtījuma līgumus. Vienošanās grozījumi ir neatņemama Vienošanās sastāvdaļa. Līguma grozījumi ir neatņemama Līguma sastāvdaļa.
11.5. Līdzēji var veikt tikai nebūtiskus (Publisko iepirkumu likuma izpratnē) Vienošanās grozījumus, Publisko iepirkumu likumā 61. panta pirmās daļas 3.punktā un 61. panta trešajā daļā norādītajā kārtībā un apmērā.
11.6. Vienošanās pieļauj un paredz Vienošanās un Līgumu būtisku grozījumu iespēju kādā no šādiem gadījumiem:
11.6.1. Pakalpojuma vai tā daļas neveikšana vai daļēja veikšana, ja Pasūtītājs saviem spēkiem un par saviem resursiem ir nolēmis nodrošināt Pakalpojuma vai tā daļu Vienošanās vai Līguma darbības laikā vai arī nolēmis to uzdot neveikt Izpildītājam. Šajā gadījumā Līdzēji sagatavo abpusēji parakstītu Vienošanos (vai Līguma papildinājumu), kurā tiek pamatoti un norādīti  Pakalpojumi vai to daļas, kuras Izpildītājam nav jāveic.
11.6.2. pēc Pasūtītāja pieprasījuma kāda Pakalpojuma aizstāšana ar citu, saskaņojot to saturu un apjomu, nepārsniedzot aizstājamā Pakalpojuma faktiskās izmaksas. Kopējais pieļaujamais aizstāšanas apmērs ir ne vairāk kā 10% apmērā no Vienošanās summas.
11.6.3. pēc Pasūtītāja pamatota pieprasījuma, lai efektīvāk sasniegtu Projekta mērķus, jauna Pakalpojuma iekļaušana Vienošanās un Līgumā, saskaņojot Pakalpojuma saturu un apjomu, un nepārsniedzot faktiskās izmaksas. Pieļaujamo grozījumu apmērs nepārsniedz 10% apmēru no Vienošanās summas un nepārsniedz Ministru kabineta noteiktās līgumcenu robežvērtības, sākot ar kurām paziņojums par līgumu vai paziņojums par sociālajiem un citiem īpašiem pakalpojumiem publicējams Eiropas Savienības Oficiālajā Vēstnesī.
11.6.4. Vienošanās 3.2.apakšpunktā minētā kopējā summa var tikt palielināta ievērojot Publisko iepirkumu likuma nosacījumus, ja Vienošanās izpildes laikā Projekta īstenošanai tiek piešķirti papildu finanšu līdzekļi papildu Aktivitātēm vai papildu Pakalpojumiem esošo Aktivitāšu ietvaros. 
11.6.5. Vienošanās un Līguma izpildes termiņa pagarinājuma gadījumā (ja tiek pagarināts Projekta īstenošanas termiņš) Vienošanai un Līgumam pievieno abpusēji parakstītu vienošanos par termiņa pagarinājumu saistībā ar Projekta īstenošanas termiņa pagarinājumu. 
11.7. Pasūtītājs ir tiesīgs vienpusēji atkāpties no Vienošanās, rakstiski brīdinot Izpildītāju vismaz 15 (piecpadsmit) dienas iepriekš, šādos gadījumos:
11.7.1. [bookmark: _Ref445835557]Izpildītājs nepilda vai pārkāpj Vienošanās vai Līguma saistības, un pēc rakstiskas Pasūtītāja pretenzijas atkārtoti nav novērsis pieļautos pārkāpumus;
11.7.2. Pasūtītājs vairāk kā 2 (divas) reizes ir iesniedzis Izpildītājam Defektu aktu viena Līguma ietvaros vai arī viena gada laikā vairāku pasūtījuma līgumu ietvaros ir sastādīti un iesniegti Izpildītājam vairāk kā  4 (četri) defektu akti;  
11.7.3. Pakalpojuma izpildījums neatbilst Līgumam, šī neatbilstība nav novērsta Līgumā paredzētajā termiņā;
11.7.4. Izpildītājs nenodrošina Vienošanās izpildē Vienošanās 7.1.apakšpunktā norādīto personālu vai iesaista Vienošanās izpildē apakšuzņēmējus vai citas personas bez saskaņošanas ar Pasūtītāju un nenovērš šādus pārkāpumus 30 (trīsdesmit) dienu laikā pēc Pasūtītāja rakstveida brīdinājuma saņemšanas;
11.7.5. [bookmark: _Ref443993270]Izpildītājs kavē Nodevuma nodošanu un pēc Pasūtītāja rakstveida brīdinājuma saņemšanas nav iesniedzis Nodevumu; 
11.7.6. Izpildītājs Vienošanās noslēgšanas vai Vienošanās izpildes laikā sniedzis nepatiesas vai nepilnīgas ziņas vai apliecinājumus;
11.7.7. Izpildītājs Vienošanās noslēgšanas vai Vienošanās izpildes laikā veicis prettiesisku darbību;
11.7.8. Izpildītājs ir patvaļīgi pārtraucis Vienošanās izpildi, tai skaitā, ja Izpildītājs nav sasniedzams juridiskajā adresē;
11.7.9. [bookmark: _Ref443993285]Ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25% vai lielākā apmērā no Vienošanās līgumcenas, un minētā korekcija izriet no Izpildītāja pieļauta līguma pārkāpuma;
11.7.10. [bookmark: _Ref497311309]ir pasludināts Izpildītāja maksātnespējas process vai iestājas citi apstākļi, kas liedz, vai liegs Izpildītājam turpināt Vienošanās izpildi saskaņā ar Vienošanās noteikumiem vai kas negatīvi ietekmē Pasūtītāja tiesības, kuras izriet no Vienošanās;
11.7.11. Izpildītājs pārkāpj vai nepilda citu būtisku Vienošanās paredzētu pienākumu;
11.7.12. Izpildītājs ir Pasūtītājam nodarījis zaudējumus;
11.7.13. Izpildītājam vairāk nekā 3 (trīs) reizes viena ceturkšņa laikā ir piemērots līgumsods saskaņā ar Vienošanās nosacījumiem;
11.7.14. Izpildītājs ir patvaļīgi pārtraucis Vienošanās vai Līguma izpildi;
11.7.15. [bookmark: _Ref497311319]turpmāko Vienošanās izpildi padara neiespējamu nepārvarama vara;
11.7.16. Ārvalstu finanšu instrumenta vadībā iesaistītā iestāde konstatējusi normatīvo aktu pārkāpumus Vienošanās noslēgšanas vai izpildes gaitā un to dēļ tiek piemērota projekta izmaksu korekcija 100% (simts procentu) apmērā;
11.7.17. [bookmark: _Ref497311325]Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atņemts ārvalstu finanšu instrumenta finansējums, ko Pasūtītājs plānoja izmantot Vienošanās paredzēto maksājumu saistību segšanai;
11.7.18. ja konstatēts, ka Vienošanos nav iespējams izpildīt tādēļ, ka Vienošanās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms Vienošanās noslēgšanas attiecīgie apstākļi bija pastāvējuši, bet Pasūtītājam tie nebija zināmi. 
11.8. Vienošanās 11.7.10. un 11.7.15. - 11.7.17.apakšpunktos norādītajos Vienošanās izbeigšanas gadījumos Pasūtītājam ir pienākums veikt samaksu par Izpildītāja faktiski izpildītajiem un no Pasūtītāja puses pieņemtajiem darbiem un piegādātajām precēm, ja tādas tiek piegādātas.

12. Strīdu izšķiršana
12.1. Līdzēji apņemas darīt visu iespējamo, lai visus strīdus, kas varētu rasties sakarā ar Vienošanos, izšķirtu savstarpēju sarunu ceļā. 
12.2. Strīdi, kurus nav iespējams izšķirt vienošanās ceļā, tiek izšķirti Latvijas Republikas tiesā, piemērojot Latvijas Republikas normatīvos aktus.

13. Nepārvarama vara (Force majeure)
13.1. [bookmark: _Ref497311502]Vienošanās par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt, kuru Vienošanas slēgšanas brīdī nebija iespējams paredzēt; kas nav radies Līdzēja vai tā kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Līdzēji tiek atbrīvoti no atbildības par pilnīgu vai daļēju Vienošanās noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
13.2. [bookmark: _Ref497311511]Līdzējam, kura līgumsaistību izpildi ietekmējuši nepārvaramas varas apstākļi, bez kavēšanās jāinformē par to otrs Līdzējs rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
13.3. Līdzēji tiek atbrīvoti no atbildības, saskaņā ar Vienošanās 13.1. apakšpunktu, tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Vienošanās 13.2. apakšpunktā minētā paziņojuma saņemšanas dienas, katram Līdzējam ir tiesības vienpusēji izbeigt Vienošanās saistībā ar tā izpildīšanas neiespējamību.
13.4. Līdzējs, kurš nav spējis pildīt savas saistības, par nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas).
13.5. Pie Līdzēja nevar vērsties ar zaudējumu piedziņas prasījumu vai vainot Vienošanās nepildīšanā, ja to izpildi kavē nepārvaramas varas apstākļi. Ja Pasūtītājs izvēlas Vienošanos daļēji pieņemt un patur Līguma priekšmeta lietošanas tiesības, tad Pasūtītāja pienākums ir samaksāt Izpildītājam par izpildīto Vienošanās vai Līguma daļu.
13.6. Iestājoties nepārvaramas varas apstākļiem, Vienošanās var tikt izbeigta nekavējoties, par to Līdzējiem rakstiski vienojoties.

14. Citi noteikumi
14.1. Ja kādam no Līdzējiem tiek mainīts juridiskais statuss, adrese, Līdzēju amatpersonu paraksta tiesības, Līdzēju kontaktpersonas vai kādi Vienošanās minētie Līdzēju vai to kontaktpersonu rekvizīti, tas nekavējoties rakstiski jāpaziņo otram Līdzējam. Ja Līdzējs neizpilda šī apakšpunkta noteikumus, uzskatāms, ka otrs Līdzējs ir pilnībā izpildījis savas saistības, lietojot Vienošanās esošo informāciju par otru Līdzēju. Šajā apakšpunktā minētie nosacījumi attiecas arī uz visiem Līgumā, Vienošanās un to pielikumos minētajiem Līdzēju pārstāvjiem (atbildīgajām personām, kontaktpersonām) un to rekvizītiem.
14.2. Līdzēju reorganizācija vai to vadītāju maiņa nevar būt par pamatu Vienošanās pārtraukšanai vai izbeigšanai. Gadījumā, ja kāds no Līdzējiem tiek reorganizēts, Vienošanās paliek spēkā, un tā noteikumi ir saistoši Līdzēju tiesību pārņēmējam. 
14.3. Visa Līdzēju savstarpējā sarakste Vienošanās priekšmeta sakarā, kā elektroniskā, tā papīra formā nepieciešamības gadījumā var kalpot par pierādījumiem.
14.4. Vienošanās ir sastādīta latviešu valodā atbilstoši normatīvajiem aktiem par elektronisko dokumentu noformēšanu uz 13 (trīspadsmit) lapām, ar 5 (pieciem) pielikumiem, kopā uz 92 (deviņdesmit divām) lapām.


Pielikumā:
1. 1. pielikums “Tehniskā specifikācija”;
2. 2. pielikums “Tehniskais piedāvājums” (pievienots kā atsevišķa datne);
3. 3. pielikums “Finanšu piedāvājums” (pievienots kā atsevišķa datne); 
4. 4. pielikums “Pasūtījuma līgums”;
5. 5.pielikums “Personu apvienības vienošanās par sadarbību, pilnvara par pretendenta pārstāvi” (pievienots kā atsevišķa datne).









15. Līdzēju rekvizīti un paraksti

	Pasūtītājs:
	Izpildītājs:

	Vides aizsardzības un reģionālās attīstības ministrija
Reģ. Nr. 90000028508
Peldu iela 25, Rīga, LV – 1494
Norēķinu konts: 
Valsts kase 
Kods: TRELLV22
Konta Nr. LV74TREL221049695900B

	SIA “Biznesa, mākslas un tehnoloģiju augstskola “RISEBA””  
Reģ. Nr. 40003090010
Rīga, Meža iela 3, LV-1048
Norēķinu konts:
AS “Swedbank”, HABALV22
LV15HABA0551036603182

	

Projektu pārvaldības departamenta
direktora vietniece
Guna Margēviča



_________________
Paraksts*


	

Rektore
Lūcija Rutka




_________________
Paraksts*



Vienošanās parakstīta ar drošu elektronisko parakstu un satur laika zīmogu.

